AQShda benzin narxi bir gallon uchun 4,35 dollargacha qimmatladi. Bu oldingi haftadagiga qaraganda 59 sentga qimmatroq degani. Foto: IZVeSTIYa AQShda benzin narxi gallonda hisoblanadi. Bir gallon 4,55 litrga teng. Shu hisobda 1 litr benzin ayni damda 0,95 dollardan sotilmoqda. Bu esa rekord darajada qimmat narx hisoblanadi. Tadqiqotlarga ko‘ra, endi amerikalik oilalar bir marta mashinasiga yonilg‘i quyish uchun o‘rtacha 65 dollar sarflamoqda. O‘tgan yilda bu ko‘rsatkich 42 dollarga teng bo‘lgan. AQShdagi yonilg‘i quyish shoxobchalarida navbatlar kuzatilmoqda. Chunki ko‘pchilik ko‘proq benzin g‘amlab qo‘yish payiga tushgan. Bu voqealar AQShda inflatsiya oxirgi 40 yildagi rekord darajaga (8 foiz) yetgani fonida sodir bo‘lmoqda.